Document ID: 32004R0067

Kommissionens forordning (EF) nr. 67/2004
af 15. januar 2004
om fravigelse af forordning (EF) nr. 174/1999 for så vidt angår gyldigheden af eksportlicenser for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), særlig artikel 31, stk. 14, og
ud fra følgende betragtninger:
(1) I artikel 6 i Kommissionens forordning (EF) nr. 174/1999(2) fastsættes, hvor længe eksportlicenser er gyldige.
(2) Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Fællesskabet den 1. maj 2004 skaber en ny situation på markedet for mælk og mejeriprodukter, der kræver, at der træffes foranstaltninger til forvaltning af eksportrestitutionerne.
(3) For at de nye foranstaltninger til forvaltning af eksportrestitutionerne kan træde i kraft på tiltrædelsesdagen skal gyldigheden af de eksportlicenser for mælk og mejeriprodukter, som der modtages ansøgning om indtil 31. marts 2004, begrænses til 30. april 2004.
(4) Forordning (EF) nr. 174/1999 bør derfor fraviges i overensstemmelse hermed.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Som fravigelse af artikel 6 i forordning (EF) nr. 174/1999 udløber gyldigheden af de eksportlicenser med forudfastsættelse af restitutionen, der ansøges om indtil 31. marts 2004, den 30. april 2004 for de produkter, der omhandles i samme artikels litra a) til d).
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes på eksportlicenser, der ansøges om fra det tidspunkt, hvor den træder i kraft.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. januar 2004.

Labels: 3
17